CELEX: C2006/331/18
Language: et
Date: 2006-12-30 00:00:00
Title: Kohtuasi C-257/05: Euroopa Kohtu (esimene koda) 14. detsembri 2006.  aasta otsus — Euroopa Ühenduste Komisjon versus Austria Vabariik (Liikmesriigi kohustuste rikkumine — EÜ artikli 49 rikkumine — Teenuste osutamise vabadus — Kohustus omada asukohta riigi territooriumil, et saada õigust aurukatelde ja rõhuseadmete (Kesselprüfstelle) kontrollimise teenuste osutamiseks)

30.12.2006   
            
            
               ET
            
            
               Euroopa Liidu Teataja
            
            
               C 331/11
            
         Euroopa Kohtu (esimene koda) 14. detsembri 2006. aasta otsus — Euroopa Ühenduste Komisjon versus Austria Vabariik
   (Kohtuasi C-257/05) (1)
   
   (Liikmesriigi kohustuste rikkumine - EÜ artikli 49 rikkumine - Teenuste osutamise vabadus - Kohustus omada asukohta riigi territooriumil, et saada õigust aurukatelde ja rõhuseadmete (Kesselprüfstelle) kontrollimise teenuste osutamiseks)
   (2006/C 331/18)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: E. Traversa ja W. Bogensberger)
   
      Kostja: Austria Vabariik (esindaja: E. Riedl)
   Kohtuasja ese
   Liikmesriigi kohustuste rikkumine — EÜ artikli 49 rikkumine — Teenuste osutamise vabadus — Siseriiklike õigusnormidega ettenähtud kohustus omada riigi territooriumil asukohta või asutada seal ettevõte, et saada õigust selles liikmesriigis aurukatelde ja rõhuseadmete (Kesselprüfstelle) kontrollimise teenuste osutamiseks
   Resolutiivosa
   
               1.
            
            
               Kuna Austria Vabariik on aurukatelde, rõhuseadmete, konteinerite ja torude turvameetmeid käsitleva föderaalseaduse (Bundesgesetz über Sicherheitsmaßnahmen für Dampfkessel, Druckbehälter, Versandbehälter und Rohrleitungen (Kesselgesetz)) artikli 21 lõikes 4 sätestanud, et kütteseadmete kontrollimise valdkonnas lubatakse tegutseda üksnes taotlejatel, kelle asukoht on Austrias, siis on see liikmesriik rikkunud EÜ artiklist 49 tulenevaid kohustusi.
            
         
               2.
            
            
               Mõista kohtukulud välja Austria Vabariigilt.
            
         
      (1)  ELT C 217, 3.9.2005.